**Republika Srbija**

**POVERENIK ZA INFORMACIJE OD JAVNOG ZNAČAJA I**

**ZAŠTITU PODATAKA O LIČNOSTI**

**IZVEŠTAJ**

**O RADU I AKTIVNOSTIMA SLUŽBE POVERENIKA ZA VREME VANREDNOG STANjA**

**OD 16. MARTA DO 8. MAJA 2020. GODINE**

**Beograd, 26. jun 2020.**

**1. Opšte napomene**

Na osnovu člana 200. stav 5. Ustava Republike Srbije, Predsednik Republike, predsednik Narodne skupštine i predsednik Vlade doneli su 15. marta 2010. godine Odluku o proglašenju vanrednog stanja[[1]](#footnote-1). Ovom odlukom je proglašeno vanredno stanje na teritoriji cele Republike Srbije, a odluka je stupila na snagu danom objavljivanja u „Službenom glasniku Republike Srbije”.[[2]](#footnote-2)

Odluka o proglašenju vanrednog stanja doneta je četiri dana nakon što je Svetska zdravstvena organizacija proglasila pandemiju COVID-19, 11. marta 2020. godine.

Nakon donošenja Odluke o proglašenju vanrednog stanja, Vlada RS je 16 marta 2020. godine donela Uredbu o merama za vreme vanrednog stanja[[3]](#footnote-3), a istog dana i Uredbu o organizovanju rada poslodavaca za vreme vanrednog stanja. [[4]](#footnote-4)

Na osnovu navedenih propisa, kaoi preporuka mera Vlade Republike Srbije, kao i na osnovu Odluke o uvođenju vanrednog stanja, poverenik je 16. marta 2020. godine doneo Odluku o radu Poverenika za informacije od javnog značaja i zaštitu podataka o ličnosti za vreme vanrednog stanja proglašenog 15. marta 2020. godine.

Ovom odlukom poverenik je organizovao obezbeđivanje poštovanja svih higijensko-tehničkih mera za sprečavanje širenja zarazne bolesti COVID-19, kao i obavljanje poslova iz delokruga rada Poverenika u predmetnim okolnostima, posebno da samohrani roditelji, trudnice i hronični bolesnici, kao i veći broj zaposlenih, za vreme trajanja vanrednog stanja svoj rad obavljaju od kuće.

Vanredno stanje je ukinuto Odlukom o ukidanju vanrednog stanja[[5]](#footnote-5), koju je Narodna skupština RS donela 6. maja 2020. godine i ista je stupila na snagu danom objavljivanja u „Službenom glasniku Republike Srbije”, odnosno 6. maja 2020. godine. Na osnovu ove odluke, a imajući u vidu Odluku o proglašenju zarazne bolesti COVID-19 izazvane virusom SARS-CoV-2 zaraznom bolešću[[6]](#footnote-6), poverenik je 8. maja 2020. godine doneo Odluku o organizaciji procesa rada Poverenika za informacije od javnog značaja i zaštitu podataka o ličnosti u primeni mera zaštite od zarazne bolesti COVID-19 nakon ukidanja vanrednog stanja dok još traju epidemiološke mere.

Ovom odlukom poverenika uređeno je da se državni službenici - zaposleni Poverenika (osim samohranih roditelja, trudnica i hroničnih bolesnika), koji su za vreme trajanja vanrednog stanja proglašenog 15. marta 2020. godine obavljali svoje poslove od kuće, vraćaju na rad u službene prostorije Poverenika 11. maja 2020. godine. Istom Odlukom svi zaposleni su obavezani da se pridržavaju mera prevencije i zaštite protiv zarazne bolesti COVID-19 koje su objavljene na sajtu Vlade, Ministarstva zdravlja i drugih nadležnih organa, a to su: svakodnevno merenje temperature zaposlenih prilikom ulaska u službene prostorije Poverenika, s tim da ne može ući zaposleni koje ima povišenu telesnu temperaturu (iznad 37 stepeni celzijusa), već se isti upućuje da se javi nadležnom lekaru; obavezna je redovna dezinfekcija ruku; zaposleni su dužni da koriste dezo barijere prilikom ulaska u službenu zgradu, kao i prilikom izlaza iz liftova; u svakoj kancelariji u kojoj sedi više od dva zaposlena obezbeđen je razmak između zaposlenih minimum 2 metra; obavezno je nošenje zaštitnih maski i rukavica tokom radnog vremena; zaposleni su dužni da obavezno provetravaju svoje kancelarije prirodnom ventilacijom. Najzad, na ulazu u službenu zgradu vidno su istaknute mere zaštite od zarazne bolesti.

Sve mere navedene u Odluci o radu Poverenika za informacije od javnog značaja i zaštitu podataka o ličnosti za vreme vanrednog stanja proglašenog 15. marta 2020. godine i Odlukom o organizaciji procesa rada Poverenika za informacije od javnog značaja i zaštitu podataka o ličnosti u primeni mera zaštite od zarazne bolesti COVID-19 nakon ukidanja vanrednog stanja dok još traju epidemiološke mere, primenjivane su u službi Poverenika za vreme trajanja vanrednog stanja, a većina se primenjuje i nakon ukidanja istog.

U skladu sa gore navedenim opštim aktima poverenika, za vreme vanrednog stanja u službi je od 84 zaposlena na neodređeno vreme, 26 radilo u sedištu Poverenika, a ostalih 58 od kuće. Iz svakog sektora je po nekoliko zaposlenih radilo u sedištu Poverenika, osim zaposlenih u Sektoru za zajedničke poslove koji su svi, osim jedne zaposlene, radili u sedištu Poverenika.

**2.** **Saopštenja Poverenika:**

Poverenik je i tokom vanrednog stanja dao 11 saopštenja i 2 saopštenja neporesredno pre proglašenja vanrednog stanja, i to:

## Poverenik upozorava medije da ne objavljuju podatke o ličnosti obolelih od korona virusa (9.3.2020. godine)

## Informacije o korona virusu su hitnog karaktera (11.3.2020. godine)

## A[pel poverenika građanima Srbije u cilju suzbijanja širenja virusa COVID-19](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3276-%D0%B0%D0%BF%D0%B5%D0%BB-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA%D0%B0-%D0%B3%D1%80%D0%B0%D1%92%D0%B0%D0%BD%D0%B8%D0%BC%D0%B0-%D1%81%D1%80%D0%B1%D0%B8%D1%98%D0%B5-%D1%83-%D1%86%D0%B8%D1%99%D1%83-%D1%81%D1%83%D0%B7%D0%B1%D0%B8%D1%98%D0%B0%D1%9A%D0%B0-%D1%88%D0%B8%D1%80%D0%B5%D1%9A%D0%B0-%D0%B2%D0%B8%D1%80%D1%83%D1%81%D0%B0-covid-19.html) (16.3. 2020. godine)

## [Komunikacija Poverenika sa svim zainteresovanim licima za vreme vanrednog stanja](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3280-%D0%BA%D0%BE%D0%BC%D1%83%D0%BD%D0%B8%D0%BA%D0%B0%D1%86%D0%B8%D1%98%D0%B0-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA%D0%B0-%D1%81%D0%B0-%D1%81%D0%B2%D0%B8%D0%BC-%D0%B7%D0%B0%D0%B8%D0%BD%D1%82%D0%B5%D1%80%D0%B5%D1%81%D0%BE%D0%B2%D0%BD%D0%B8%D0%BC-%D0%BB%D0%B8%D1%86%D0%B8%D0%BC%D0%B0-%D0%B7%D0%B0-%D0%B2%D1%80%D0%B5%D0%BC%D0%B5-%D0%B2%D0%B0%D0%BD%D1%80%D0%B5%D0%B4%D0%BD%D0%BE%D0%B3-%D1%81%D1%82%D0%B0%D1%9A%D0%B0.html) (17.3. 2020. godine)

## P[overenikov apel u odnosu na zaštitu podataka o zdravstvenom stanju učenika](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3281-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA%D0%BE%D0%B2-%D0%B0%D0%BF%D0%B5%D0%BB-%D1%83-%D0%BE%D0%B4%D0%BD%D0%BE%D1%81%D1%83-%D0%BD%D0%B0-%D0%B7%D0%B0%D1%88%D1%82%D0%B8%D1%82%D1%83-%D0%BF%D0%BE%D0%B4%D0%B0%D1%82%D0%B0%D0%BA%D0%B0-%D0%BE-%D0%B7%D0%B4%D1%80%D0%B0%D0%B2%D1%81%D1%82%D0%B2%D0%B5%D0%BD%D0%BE%D0%BC-%D1%81%D1%82%D0%B0%D1%9A%D1%83-%D1%83%D1%87%D0%B5%D0%BD%D0%B8%D0%BA%D0%B0.html) (19.3 2020. godine)

## [Pristup informacijama od javnog značaja za vreme vanrednog stanja](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3282-%D0%BF%D1%80%D0%B8%D1%81%D1%82%D1%83%D0%BF-%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D1%98%D0%B0%D0%BC%D0%B0-%D0%BE%D0%B4-%D1%98%D0%B0%D0%B2%D0%BD%D0%BE%D0%B3-%D0%B7%D0%BD%D0%B0%D1%87%D0%B0%D1%98%D0%B0-%D0%B7%D0%B0-%D0%B2%D1%80%D0%B5%D0%BC%D0%B5-%D0%B2%D0%B0%D0%BD%D1%80%D0%B5%D0%B4%D0%BD%D0%BE%D0%B3-%D1%81%D1%82%D0%B0%D1%9A%D0%B0.html) (20. 3. 2020. godine)

## [Poverenik podneo Narodnoj skupštini Godišnji izveštaj za 2019.godinu](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3285-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA-%D0%BF%D0%BE%D0%B4%D0%BD%D0%B5%D0%BE-%D0%BD%D0%B0%D1%80%D0%BE%D0%B4%D0%BD%D0%BE%D1%98-%D1%81%D0%BA%D1%83%D0%BF%D1%88%D1%82%D0%B8%D0%BD%D0%B8-%D0%B3%D0%BE%D0%B4%D0%B8%D1%88%D1%9A%D0%B8-%D0%B8%D0%B7%D0%B2%D0%B5%D1%88%D1%82%D0%B0%D1%98-%D0%B7%D0%B0-2019-%D0%B3%D0%BE%D0%B4%D0%B8%D0%BD%D1%83.html) (23. 3 2020. godine)

## [Poverenik upozorava na moguće prevare preko društvenih mreža](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3290-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA-%D1%83%D0%BF%D0%BE%D0%B7%D0%BE%D1%80%D0%B0%D0%B2%D0%B0-%D0%BD%D0%B0-%D0%BC%D0%BE%D0%B3%D1%83%D1%9B%D0%B5-%D0%BF%D1%80%D0%B5%D0%B2%D0%B0%D1%80%D0%B5-%D0%BF%D1%80%D0%B5%D0%BA%D0%BE-%D0%B4%D1%80%D1%83%D1%88%D1%82%D0%B2%D0%B5%D0%BD%D0%B8%D1%85-%D0%BC%D1%80%D0%B5%D0%B6%D0%B0.html) (30. 3 2020. godine)

## [Reakcija Poverenika na pojavu lažnih vesti](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3292-%D1%80%D0%B5%D0%B0%D0%BA%D1%86%D0%B8%D1%98%D0%B0-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA%D0%B0-%D0%BD%D0%B0-%D0%BF%D0%BE%D1%98%D0%B0%D0%B2%D1%83-%D0%BB%D0%B0%D0%B6%D0%BD%D0%B8%D1%85-%D0%B2%D0%B5%D1%81%D1%82%D0%B8.html) (1.4 2020. godine)

## O[brada podataka o ličnosti za vreme vanrednog stanja](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3293-%D0%BE%D0%B1%D1%80%D0%B0%D0%B4%D0%B0-%D0%BF%D0%BE%D0%B4%D0%B0%D1%82%D0%B0%D0%BA%D0%B0-%D0%BE-%D0%BB%D0%B8%D1%87%D0%BD%D0%BE%D1%81%D1%82%D0%B8-%D0%B7%D0%B0-%D0%B2%D1%80%D0%B5%D0%BC%D0%B5-%D0%B2%D0%B0%D0%BD%D1%80%D0%B5%D0%B4%D0%BD%D0%BE%D0%B3-%D1%81%D1%82%D0%B0%D1%9A%D0%B0.html) (1.4. 2020. godine)

## [Poverenik pozdravlja zajedničko saopštenje Alesandre Perući (Alessandra Pierucci), predsedavajuće Komiteta Konvencije 108 i Žan-Filip Voltera (Jean-Philippe Walter), Komesara za zaštitu podataka Saveta Evrope](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3294-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA-%D0%BF%D0%BE%D0%B7%D0%B4%D1%80%D0%B0%D0%B2%D1%99%D0%B0-%D0%B7%D0%B0%D1%98%D0%B5%D0%B4%D0%BD%D0%B8%D1%87%D0%BA%D0%BE-%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B5-%D0%B0%D0%BBe%D1%81%D0%B0%D0%BD%D0%B4%D1%80%D0%B5-%D0%BF%D0%B5%D1%80%D1%83%D1%9B%D0%B8-alessandra-pierucci-,-%D0%BF%D1%80%D0%B5%D0%B4%D1%81%D0%B5%D0%B4%D0%B0%D0%B2%D0%B0%D1%98%D1%83%D1%9B%D0%B5-%D0%BA%D0%BE%D0%BC%D0%B8%D1%82%D0%B5%D1%82%D0%B0-%D0%BA%D0%BE%D0%BD%D0%B2%D0%B5%D0%BD%D1%86%D0%B8%D1%98%D0%B5-108-%D0%B8-%D0%B6%D0%B0%D0%BD-%D1%84%D0%B8%D0%BB%D0%B8%D0%BF-%D0%B2%D0%BE%D0%BB%D1%82%D0%B5%D1%80%D0%B0-jean-philippe-walter-,-%D0%BA%D0%BE%D0%BC%D0%B5%D1%81%D0%B0%D1%80%D0%B0-%D0%B7%D0%B0-%D0%B7%D0%B0%D1%88%D1%82%D0%B8%D1%82%D1%83-%D0%BF%D0%BE%D0%B4%D0%B0%D1%82%D0%B0%D0%BA%D0%B0-%D1%81%D0%B0%D0%B2%D0%B5%D1%82%D0%B0-%D0%B5%D0%B2%D1%80%D0%BE%D0%BF%D0%B5.html) (3. 4 2020. godine)

## [Saopštenje Međunarodne konferencije poverenika za informacije (ICIC) kojim se ukazuje na važnost ostvarivanja prava na pristup informacijama od javnog značaja](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3332-%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B5-%D0%BC%D0%B5%D1%92%D1%83%D0%BD%D0%B0%D1%80%D0%BE%D0%B4%D0%BD%D0%B5-%D0%BA%D0%BE%D0%BD%D1%84%D0%B5%D1%80%D0%B5%D0%BD%D1%86%D0%B8%D1%98%D0%B5-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA%D0%B0-%D0%B7%D0%B0-%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D1%98%D0%B5-icic-%D0%BA%D0%BE%D1%98%D0%B8%D0%BC-%D1%81%D0%B5-%D1%83%D0%BA%D0%B0%D0%B7%D1%83%D1%98%D0%B5-%D0%BD%D0%B0-%D0%B2%D0%B0%D0%B6%D0%BD%D0%BE%D1%81%D1%82-%D0%BE%D1%81%D1%82%D0%B2%D0%B0%D1%80%D0%B8%D0%B2%D0%B0%D1%9A%D0%B0-%D0%BF%D1%80%D0%B0%D0%B2%D0%B0-%D0%BD%D0%B0-%D0%BF%D1%80%D0%B8%D1%81%D1%82%D1%83%D0%BF-%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D1%98%D0%B0%D0%BC%D0%B0-%D0%BE%D0%B4-%D1%98%D0%B0%D0%B2%D0%BD%D0%BE%D0%B3-%D0%B7%D0%BD%D0%B0%D1%87%D0%B0%D1%98%D0%B0.html) ( 16. 4 2020. godine)

## [Poverenik podržava zajedničko saopštenje nekoliko organizacija, među kojima i Međunarodne konferencije poverenika za informacije, u čijem radu učestvuje Poverenik, da obaveza dokumentovanja ne prestaje u krizi, nego postaje još značajnija](https://www.poverenik.rs/sr/%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B0/3341-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA-%D0%BF%D0%BE%D0%B4%D1%80%D0%B6%D0%B0%D0%B2%D0%B0-%D0%B7%D0%B0%D1%98%D0%B5%D0%B4%D0%BD%D0%B8%D1%87%D0%BA%D0%BE-%D1%81%D0%B0%D0%BE%D0%BF%D1%88%D1%82%D0%B5%D1%9A%D0%B5-%D0%BD%D0%B5%D0%BA%D0%BE%D0%BB%D0%B8%D0%BA%D0%BE-%D0%BE%D1%80%D0%B3%D0%B0%D0%BD%D0%B8%D0%B7%D0%B0%D1%86%D0%B8%D1%98%D0%B0,-%D0%BC%D0%B5%D1%92%D1%83-%D0%BA%D0%BE%D1%98%D0%B8%D0%BC%D0%B0-%D0%B8-%D0%BC%D0%B5%D1%92%D1%83%D0%BD%D0%B0%D1%80%D0%BE%D0%B4%D0%BDe-%D0%BA%D0%BE%D0%BD%D1%84%D0%B5%D1%80%D0%B5%D0%BD%D1%86%D0%B8%D1%98e-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA%D0%B0-%D0%B7%D0%B0-%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D1%98%D0%B5,-%D1%83-%D1%87%D0%B8%D1%98%D0%B5%D0%BC-%D1%80%D0%B0%D0%B4%D1%83-%D1%83%D1%87%D0%B5%D1%81%D1%82%D0%B2%D1%83%D1%98%D0%B5-%D0%BF%D0%BE%D0%B2%D0%B5%D1%80%D0%B5%D0%BD%D0%B8%D0%BA,-%D0%B4%D0%B0-%D0%BE%D0%B1%D0%B0%D0%B2%D0%B5%D0%B7%D0%B0-%D0%B4%D0%BE%D0%BA%D1%83%D0%BC%D0%B5%D0%BD%D1%82%D0%BE%D0%B2%D0%B0%D1%9A%D0%B0-%D0%BD%D0%B5-%D0%BF%D1%80%D0%B5%D1%81%D1%82%D0%B0%D1%98%D0%B5-%D1%83-%D0%BA%D1%80%D0%B8%D0%B7%D0%B8,-%D0%BD%D0%B5%D0%B3%D0%BE-%D0%BF%D0%BE%D1%81%D1%82%D0%B0%D1%98%D0%B5-%D1%98%D0%BE%D1%88-%D0%B7%D0%BD%D0%B0%D1%87%D0%B0%D1%98%D0%BD%D0%B8%D1%98%D0%B0.html) (5. 5. 2020. godine)

**3. Pregled primljenih i rešenih predmeta u službi Poverenika**

Vanredno stanje je trajalo 54 dana. Za to vreme u službi Poverenika je otvoreno 594 predmeta, a rešeno 485 predmeta, što je višestruko manje u odnosu na isti period 2019. godine kada je otvoreno 1447 predmeta, a rešeno 1308 predmeta, a posebno u odnosu na isti period 2018. godine kada je otvoreno 2038 predmeta, a rešeno 2137 predmeta.

Prosečan broj primljenih predmeta po danu tokom vanrednog stanja je 11,2, dok je u istom periodu 2019. iznosio 27,3, a 2018. je iznosio 38,4 po danu. Isti odnos se sagledava i u pogledu broja rešenih predmeta po danu koji je tokom vanrednog stanja iznosio 9,2, dok je u istom periodu 2019. iznosio 24,7, a u istom periodu 2018. iznosio je 40,3 po danu.

Tokom vanrednog stanja pisarnica službe Poverenika je ekspedovala 678 akata, što je višestruko manje u odnosu na isti period 2019. godine kada je pisarnica ekspedovala 2044 akta i posebno u odnosu na isti period 2018. godine kada je ekspedovala 3148 akata.

Podaci o broju predmeta prikazani u tabelama i delu ovog izveštaja koji se odnosi na rad sektora, preuzeti su iz ISP Poverenika. Međutim, ovi brojevi predmeta ne odražavaju realan broj obrađenih predmeta i uopšte izvršenih poslova, jer više faktički okončanih predmeta nije registrovano u ISP, iz organizacionih, tehničkih ili drugih razloga (više o tome u delu koji se odnosi na rad pojedinih sektora).

*3.1. Pregled primljenih i rešenih predmeta u službi Poverenika, po sektorima,* ***tokom vanrednog stanja od 16. marta do 8.* maja 2020.**

|  |  |  |
| --- | --- | --- |
|  | Primljeno | Rešeno |
| Harmonizacija | 117 | 158 |
| Saradnja i izveštavanje | 48 | 72 |
| Nadzor | 78[[7]](#footnote-7) | 79[[8]](#footnote-8) |
| Zaštita prava lica i prenos podataka | 23[[9]](#footnote-9) | 42[[10]](#footnote-10) |
| Informacione tehnologije | 35 | 49 |
| Slobodan pristup | 247[[11]](#footnote-11) | 85[[12]](#footnote-12) |
| Sektor za zajedničke poslove | 46 | -- |
| **UKUPNO** | **594** | **485** |

Radi realnog uvida u broj primljenih i rešenih predmeta u službi Poverenika za vreme vanrednog stanja, potrebno je sagledati broj ovih predmeta u istom periodu prethodne 2019, kao i 2018. godine.

*3.2. Pregled primljenih i rešenih predmeta u službi Poverenika, po sektorima,* ***u vreme od 16. marta do 8.* maja 2019.**

|  |  |  |
| --- | --- | --- |
|  | Primljeno | Rešeno |
| Harmonizacija | 112 | 114 |
| Saradnja i izveštavanje | 76 | 70 |
| Nadzor | 200[[13]](#footnote-13) | 236[[14]](#footnote-14) |
| Žalbe i pritužbe-zaštita podataka | 51[[15]](#footnote-15) | 40[[16]](#footnote-16) |
| Informacione tehnologije | 226 | 225 |
| Slobodan pristup | 751[[17]](#footnote-17) | 614[[18]](#footnote-18) |
| Sektor za zajedničke poslove | 31 | 9 |
| **UKUPNO** | **1447** | **1308** |

*3.3. Pregled primljenih i rešenih predmeta u službi Poverenika, po sektorima,* ***u vreme od 16. marta do 8.* maja 2018.**

|  |  |  |
| --- | --- | --- |
|  | Primljeno | Rešeno |
| Harmonizacija | 123 | 137 |
| Saradnja i izveštavanje | 104 | 112 |
| Nadzor | 338[[19]](#footnote-19) | 341[[20]](#footnote-20) |
| Žalbe i pritužbe-zaštita podataka | 50[[21]](#footnote-21) | 35[[22]](#footnote-22) |
| Informacione tehnologije | 645 | 702 |
| Slobodan pristup | 738[[23]](#footnote-23) | 801[[24]](#footnote-24) |
| Sektor za zajedničke poslove | 40 | 9 |
| **UKUPNO** | **2038** | **2137** |

**4. Rad službe Poverenika po sektorima**

*4.1. Sektor za harmonizaciju*

Broj primljenih predmeta tokom vanrednog stanja (117) je na nivou broja primljenih predmeta u istom periodu 2019. (112) i 2018. godine (123). Broj rešenih predmeta tokom vanrednog stanja (158) uočljivo je veći nego što je bio u istom periodu 2019. (114) i nešto je veći nego što je bio u istom periodu 2018. (137).

Samo u ovom sektoru je tokom vanrednog stanja broj primljenih predmeta bio na nivou broja predmeta u istom periodu 2019. i 2018. godine, a broj rešenih predmeta tokom vanrednog stanja bio je veći nego u istom periodu 2019. i 2018. godine.

U oblasti primene Zakona o slobodnom pristupu informacijama od javnog značaja (ZSPIJZ) zahtevi medija i nevladinog sektora su uglavnom bili usmereni na traženje obaveštenja o tome da li su organi javne vlasti obavezni da postupaju po zahtevima za pristup informacijama od javnog značaja i u kom roku, dok su organi vlasti, pored uobičajenog traženja mišljenja o postupanju po pojedinačnim zahtevima koji su im podneti, tražili i instrukcije o rokovima s obzirom na to da je obavljanje poslova bilo organizovano od kuće i zaposleni nisu imali pristup dokumentaciji organa.

U oblasti primene Zakona o zaštiti podataka o ličnosti (ZZPL) poslodavci su se interesovali o mogućnosti dostavljanja podataka o zaposlenima radi izdavanja dozvola za kretanje, kao i o obradi podataka o zdravstvenom stanju zaposlenih; pojedini roditelji i nastavnici su postavljali pitanja u vezi sa obradom podataka o učenicima povodom *online* nastave koja je bila organizovana; organi vlasti su tražili mišljenje o mogućnosti dostavljanja drugim organima podataka o određenim kategorijama građana radi pružanja humanitarne pomoći; predstavnici akademske zajednice su se obraćali u nameri da otpočnu obradu podataka o zaraženima/obolelima u istraživačke svrhe, itd.

*4.2. Sektor za saradnju i izveštavanje*

Broj primljenih predmeta tokom vanrednog stanja (48) značajno je manji od broja primljenih predmeta u istom periodu 2019. (76) i posebno 2018. godine (104). Broj rešenih predmeta tokom vanrednog stanja (72) je na nivou istog perioda u 2019. godini (70), ali značajno manji nego što je bio u istom periodu 2018. (112).

Dodatno, u Sektoru su analizirani informatori nekoliko desetina sudova, ali isti nisu uneti u ISP, već će to biti učinjeno naknadno.

U Sektoru su izvršeni sledeći poslovi: ažuriranje Informatora Poverenika za mart i april, na srpskom i engleskom; izrada mesečnih pregleda aktivnosti; analiziranje informatora drugih organa; ostvarena saradnja s manjim brojem državnih organa (npr. sa Ministarstvom državne uprave i lokalne samouprave i Ministarstvom za evropske integracije), kao i sa medijima i nevladinim organizacijama; ostvarena međunarodna saradnja (s nadležnim državnim organima Hrvatske, Slovenije i Nemačke), kao i sa međunarodnim organizacijama (USAID, OEBS); objavljeno 12 saopštenja i jedna aktuelnost; otvoren poseban baner COVID-19 na naslovnoj strani Poverenika; objavljeno 39 vesti na temu pandemije i objavljeno 56 tvitova; analizirano članstvo i aktivnosti Poverenika u međunarodnim organizacijama i udruženjima; pres kliping Ninamedia svakodnevno distribuisan zaposlenima; redovno ažuriranje veb sajta Poverenika, itd.

*4.3. Sektor za nadzor*

Broj primljenih predmeta tokom vanrednog stanja (78) značajno je manji od broja primljenih predmeta u istom periodu 2019. (200) i posebno 2018. godine (338). Broj rešenih predmeta tokom vanrednog stanja (79) takođe je značajno manji nego što je bio u istom periodu 2019. godine (236), a dodatno manji nego što je bio u istom periodu 2018. (341).

Tokom vanrednog stanja nije bilo moguće sprovoditi postupke nadzora odlaskom na teren, zbog čega je više postupaka sprovedeno kroz pismenu korespondenciju. U ovom periodu pokrenuto je 27 inspekcijskih nadzora, a okončano je 19. Izrečeno je 9 korektivnih mera (8 opomena i 1 zabrana obrade) i podneta su 3 zahteva za pokretanje prekršajnog postupka.

U predmetnom periodu kompanija Google LLC imenovala je svog predstavnika za Republiku Srbiju. Došlo je i do kompromitacije podataka o ličnosti sadržanih u Informacionom sistemu Covid-19, kojim rukuje Institut za javno zdravlje „Dr Milan Jovanović Batut“. Takođe, pokrenut je postupak nadzora prema Ministarstvu finansija i Upravi za trezor, povodom obrade podataka o ličnosti lica koja se prijavljuju za jednokratnu pomoć od 100 evra, itd.

Za sve vreme vanrednog stanja Sektor je pripremao informacije i davao izjave o aktuelnim postupcima nadzora za potrebe sredstva javnog informisanja, a telefonska komunikacija sa strankama se uredno odvijala, tako da su građani dobijali tražene informacije od ovlašćenih lica Poverenika.

*4.4. Sektor za zaštitu prava lica i prenos podataka*

Broj primljenih predmeta tokom vanrednog stanja (23) je na više od duplo manji nego što je bio u istom periodu 2019. (51) i 2018. godine (50). Broj rešenih predmeta tokom vanrednog stanja (42) je na nivou broja rešenih predmeta u istom periodu 2019. (40), odnosno veći je nego što je bio u istom periodu 2018. (35).

U Sektoru je vidljivo manji broj primljenih predmeta tokom vanrednog stanja, što je globalni trend službe Poverenika, ali je broj rešenih predmeta tokom vanrednog stanja na nivou, odnosno veći nego što je bio u istom periodu 2019. i 2018, što je izuzetak (kao i u Sektoru za harmonizaciju). U Sektoru su rešeni predmeti zaostali iz 2019. godine.

U Sektoru je tokom vanrednog stanja primljeno u rad 23 predmeta, od čega 10 pritužbi, a rešena su 42 predmeta, od čega 27 pritužbi. Ostali predmeti, pored pritužbi, odnose se na odgovore na predstavke, postupanja po zahtevima za informacije podnetim Povereniku, itd.

*4.5. Sektor za informacione tehnologije*

Broj primljenih predmeta tokom vanrednog stanja (35) višestruko je manji od broja primljenih predmeta u istom periodu 2019. (226) i posebno u istom periodu 2018. godine (645). Broj rešenih predmeta tokom vanrednog stanja (49) je takođe višestruko manji nego što je bio u istom periodu 2019. godine (225), a dodatno manji nego što je bio u istom periodu 2018. (702).

Tokom vanrednog stanja nije se dogodio nijedan bezbednosni incident koji bi ugrozio funkcionisanje računarske mreže Poverenika, iako su bili pojačani napadi na istu. Dobro podešena mreža, zaštitni zid, antivirusni program i sporadična upozorenja zaposlenima slata putem elektronske pošte, dali su za rezultat odsustvo bilo kakvih štetnih posledica i nesmetano funkcionisanje informacionog sistema.

Sektor je omogućio tehničke preduslove za rad od kuće, tako što je uz postojeće uspostavio još 54 nove VPN konekcije, čime je omogućeno nesmetano odvijanje poslovnih procesa u uslovima vanrednog stanja. Tehnička podrška Sektora je funkcionisala bez problema i svi zaposleni su je imali na raspolaganju 24/7.

Po prestanku potrebe za radom od kuće, Sektor je pristupio sukcesivnom suspendovanju najvećeg broja VPN konekcija, uz mogućnost njihovog promptnog reaktiviranja, u slučaju potrebe.

*4.6. Sektor za žalbe i izvršenja – pristup informacijama*

Broj primljenih predmeta tokom vanrednog stanja (247) višestruko je manji od broja primljenih predmeta u istom periodu 2019. (751) i 2018. godine (738). Broj rešenih predmeta tokom vanrednog stanja (85) je takođe višestruko manji nego što je bio u istom periodu 2019. godine (614), a posebno u istom periodu 2018. (801).

Tokom vanrednog stanja sve novopristigle žalbe su odmah pregledane, utvrđivano je da li su uredne i ukoliko jesu slate su na izjašnjenje. Odmah se postupalo po zahtevima za pristup informacijama od javnog značaja, zahtevima za informacijama o predmetu, novinarskim pitanjima i sl. Takođe je vođena posebna evidencija o svim urgencijama upućenim u smislu člana 19. ZUP kako bi ti predmeti bili odmah rešeni, odnosno najkasnije u roku od 30 dana od ukidanja vanrednog stanja.

Vreme vanrednog stanja je iskorišćeno pre svega za rešavanje starih predmeta iz 2018. godine. Konsultacije u vezi sa načinom rešavanja predmeta i odlukom koju treba doneti u predmetu su obavljane svakodnevno telefonskim putem.

Zaposleni koji su radili od kuće imali su obavezu da na nedeljnom nivou šalju nacrte odluke koje su uradili. Bilo je odlučeno da se predmeti redovno pregledaju i parafiraju, da fizički budu kod lica koje ih parafira, a da se daju na potpis povereniku nakon ukidanja vanrednog stanja, da bi se smanjio rizik od mogućeg prenosa zaraze stalnom cirkulacijom predmeta između više različitih lica, a što je neophodno u procesu rada. Otud je prikazan broj rešenih predmeta u Sektoru za vreme vanrednog stanja (85) realno niži od stvarno, faktički okončanih, odnosno rešenih predmeta. Naime, za vreme vanrednog stanja zaposleni koji su radili od kuće faktički su okončali, odnosno rešili ukupno 363 predmeta, svaki obrađivač je u proseku rešio 15 predmeta, što je na nivou Sektora solidan rezultat.

*4.7. Sektor za zajedničke poslove*

U Sektoru otvoreno je 46 predmeta i pisarnica je ekspedovala 678 akata. Imajući u vidu prirodu posla, najveći broj zaposlenih u ovom sektoru je redovno dolazio na posao i radio iz sedišta Poverenika.

U Sektoru su pripremljene Odluka o organizaciji procesa rada Poverenika za informacije od javnog značaja i zaštitu podataka o ličnosti u primeni mera zaštite od zarazne bolesti COVID-19 nakon ukidanja vanrednog stanja dok još traju epidemiološke mere, Odluka o organizaciji procesa rada Poverenika za informacije od javnog značaja i zaštitu podataka o ličnosti u primeni mera zaštite od zarazne bolesti COVID-19 nakon ukidanja vanrednog stanja dok još traju epidemiološke mere, redovno je vršena kontrola primene svih mera, i izvršavani su drugi poslovi iz delokruga Sektora.

Za vreme vanrednog stanja tri vozača Poverenika su dovozili na posao i odvozili sa posla zaposlene koji su radili u sedištu Poverenika.

**5. Zapažanja**

5.1. Nakon proglašenja vanrednog stanja, Poverenik je blagovremeno doneo odgovarajuće opšte akte i u skladu s istim preduzeo sve potrebne mere prevencije i zaštite protiv zarazne bolesti COVID-19, a zaposleni su se pridržavali istih. Odgovarajuće mere se primenjuju i nakon ukidanja vanrednog stanja, do daljeg.

5.2. Došlo je do evidentnog smanjenja obima posla na nivou cele službe Poverenika, kako u pogledu broja primljenih, tako i u pogledu broja rešenih predmeta, što je sasvim razumljivo za vanredno stanje. Izuzetak od ovog zaključka su dva sektora - Sektor za zaštitu prava lica i prenos podataka i Sektor za harmonizaciju, u kojima je broj rešenih predmeta tokom vanrednog stanja bio veći nego što je bio u istom periodu 2019. i 2018. godine. U slučaju Sektora za harmonizaciju, broj primljenih predmeta je bio na nivou broja predmeta u istom periodu 2019. i 2018. godine.

5.3. Za vreme vanrednog stanja rad službe Poverenika je bio organizovan tako da je od ukupno 84 zaposlena na neodređeno vreme, 26 je radilo u sedištu Poverenika, a znatno više - 58 je radilo od kuće. Redovna saradnja zaposlenih koji su radili u sedištu Poverenika i zaposlenih koji su radili od kuće, kao i ukupna organizacija rada službe se pokazala kao funkcionalna. Poslovi su izvršavani korektno i bez zakašnjenja, ali se mora konstatovati da je to bilo tako u uslovima smanjenog obima posla na nivou cele službe Poverenika.

**6. Predlozi**

6.1. Sprovesti anketu o neposrednim iskustvima svih zaposlenih o radu od kuće, s ciljem da se utvrdi da li je moguće u okolnostima prouzrokovanim pandemijom ili u nekim drugim okolnostima, organizovati rad na daljinu tako da redovan, pun obim posla bude uredno i blagovremeno izvršavan. U anketi je potrebno posebno se osvrnuti na saradnju zaposlenih koji rade u sedištu Poverenika i onih koji rade od kuće, kao i na funkcionisanje informacionog sistema Poverenika.

6.2. Na osnovu komunikacije koja je vođena sa zaposlenima u vezi sa korišćenjem usluge udaljenog pristupa računaru, uočeno je da ne mali broj zaposlenih ne raspolaže potrebnim informatičkim znanjem i veštinama, zbog čega je potrebno sprovesti odgovarajuće obuke, profilisane i prilagođene poslovnim zadacima koje zaposleni obavljaju.

6.3. Prilikom izmena i dopuna ZZPL propisati način zaštite podataka o ličnosti u vanrednim okolnostima, kao što je pandemija i slično.

1. „Službeni glasnik RS“, broj 29/2020 [↑](#footnote-ref-1)
2. Odluka je potvrđena Odlukom o potvrđivanju Odluke o proglašenju vanrednog stanja ("Službeni glasnik RS", broj 62/2020), koja je stupila na snagu danom objavljivanja u „Službenom glasniku Republike Srbije”, 29. aprila 2020. godine. [↑](#footnote-ref-2)
3. „Službeni glasnik RS“, broj 31/20 [↑](#footnote-ref-3)
4. „Službeni glasnik RS“, broj 31/20 [↑](#footnote-ref-4)
5. „Službeni glasnik RS“, broj 65/2020 [↑](#footnote-ref-5)
6. "Službeni glasnik RS“, br. 23/20, 24/20, 27/20, 28/20, 30/20, 32/20, 35/20, 37/20, 38/20, 39/20, 43/20, 45/20, 48/20, 49/20, 59/20 i 60/20) [↑](#footnote-ref-6)
7. Pokrenuta su 27 inspekcijska nadzora [↑](#footnote-ref-7)
8. Okončano je 19 inspekcijskih nadzora, podneto 3 zahteva za pokretanje prekršajnog postupka i doneto 9 korektivnih mera (8 opomena i 1 zabrana obrade) [↑](#footnote-ref-8)
9. Primljeno je 10 pritužbi [↑](#footnote-ref-9)
10. Rešeno je 27 pritužbi [↑](#footnote-ref-10)
11. Primljena je 191 žalba i 4 predloga za upravno izvršenje [↑](#footnote-ref-11)
12. Rešeno je 54 žalbi, 1 predlog za upravno izvršenje i 2 predloga za odlaganje izvršenja [↑](#footnote-ref-12)
13. Pokrenuto je 99 inspekcijskih nadzora [↑](#footnote-ref-13)
14. Okončano je 124 inspekcijska nadzora, podneto 5 zahteva za pokretanje prekršajnog postupka, 1 krivična prijava, 35 upozorenja po čl. 50 i 17 upozorenja po članu 56. [↑](#footnote-ref-14)
15. Primljene su 34 žalbe [↑](#footnote-ref-15)
16. Rešene su 23 žalbe [↑](#footnote-ref-16)
17. Primljeno je 628 žalbi i 19 predloga za upravno izvršenje [↑](#footnote-ref-17)
18. Rešene su 474 žalbe i 18 predloga za upravno izvršenje [↑](#footnote-ref-18)
19. Pokrenuta su 203 inspekcijska nadzora [↑](#footnote-ref-19)
20. Okončano je 216 inspekcijskih nadzora, 1 rešenje o brisanju i zabrani obrade podataka, 72 upozorenja po čl.50. i 14 upozorenja po čl.56. [↑](#footnote-ref-20)
21. Primljeno je 590 žalbi [↑](#footnote-ref-21)
22. Rešeno je 26 žalbi [↑](#footnote-ref-22)
23. Primljene su 192 žalbe i 6 predloga za upravno izvršenje [↑](#footnote-ref-23)
24. Rešeno je 649 žalbi i 12 predloga za upravno izvršenje [↑](#footnote-ref-24)